text: Hver femte betaler parkering med BroBizz i lufthavn
  03 november 2014 kl. 17.58
  Hver femte bilist, som stiller bilen i Billund Lufthavn, betaler for parkeringen i p-huset med deres BroBizz. Derfor udvides antallet af p-pladser, hvor man kan bruge brobizzen, med 1500 pladser.
  Siden før sommerferien har flypassagerer kunne betale med den elektroniske dims i parkeringshuset. Og bilisterne har taget så godt mod tilbuddet, at parkeringsområdet P1 - det første store udendørs areal - tages med.
  - Vi er virkelig glade for den modtagelse, betaling med BroBizz har fået hos vores kunder, udtaler Regionschef for LufthavnsParkering, Peter Rossel. Brugen af BroBizz som betalingsmiddel ved parkering i Billund Lufthavn vækster konstant, og vi vil ikke udelukke, at vi på længere sigt vil inddrage endnu flere p-områder med denne løsning.
  